29 साल के राइडर पर मार्च में क्राइस्टचर्च में एक बार के बाहर हमला हुआ था जिसके बाद वह कोमा में चले गए थे.राइडर जब स्वास्थ्य लाभ ले रहे थे कि उसी दौरान उन्हें बताया गया कि दो शक्तिवर्द्धक दवाओँ के लिए उनका परीक्षण पॉजिटिव पाया गया है. उन्हें छह महीने के लिए क्रिकेट गतिविधियों से प्रतिबंधित कर दिया गया.राइडर ने न्यूजीलैंड के लिए 18 टेस्ट और 39 वनडे खेले हैं. वह प्रथम श्रेणी में ओटागो के लिए वेलिंगटन के ख़िलाफ़ खेलेंगे.उन्होंने एक बयान में कहा, "इस साल के गुजरने के बाद आप कह सकते हैं कि मेरे करियर का सबसे बुरा दौर गुजर चुका है."राइडर ने कहा, "मैं इसे इस नजरिए से नहीं देखूंगा जैसे कि मुझे दूसरा जीवन मिला हो. मुझे लगता है कि मैं भाग्यशाली हूँ."राइडर ने फरवरी 2012 से देश के लिए कोई मैच नहीं खेला है लेकिन वह कीवी टीम में वापसी चाहते हैं.उन्होंने कहा, "मेरा लक्ष्य फिर से न्यूजीलैंड के लिए खेलना है. अगर सबकुछ ठीकठाक रहा तो मैं दिसंबर में होने वाले वेस्टइंडीज दौरे के लिए टीम में वापसी की उम्मीद करता हूं."राइडर ने कहा, "अगर वेस्टइंडीज दौरे के लिए मुझे टीम में नहीं चुना जाता है तो मैं जनवरी में होने वाले भारत दौरे के लिए पूरा जोर लगाउंगा."(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)